Søndag skete noget helt særligt i Nordsøen Oceanarium, da gråsælen Laura blev mor for tredje gang. Gråsæler føder sjældent i fangenskab, og det er ikke sket andre steder i Danmark. Oceanariets spættede sæler yngler derimod næsten hvert år om sommeren, mens Lauras tre unger er kommet til verden de sidste tre vintre. Den nye babysæl vil beholde sin tykke, hvide og uldne pels et par uger endnu, inden den begynder at fælde og få samme korte, grå pels som sine forældre. Men selv om ungen er pakket godt ind i tyk pels, så kan den endnu ikke holde varmen i vandet, så først om 4-6 uger, når ungen har opbygget et tykt spæklag, kan den komme ud og svømme. Det er også først, når ungen har smidt sin tykke pels, at man se se, hvilket køn den har.

Opsummering:
Se sælungen, der kom til verden søndag i Nordsøen Oceanarium.